เรื่องร้องเรียน: สวนรมณีนาถ ตอนฝนตกมีการปิดไฟไล่คนในสวนเมื่อถึงเวลาสามทุ่ม ผู้บังคับบัญชาควรมีความเห็นอกเห็นใจคนที่ติดฝนและให้หลบฝนแม้จะเกินเวลาไปบ้างก็ตาม  ถ้าขยายเวลาปิดสี่ทุ่มไม่ได้  ทางเจ้าหน้าที่ควรอนุญาตให้คนในสวนอยู่ได้จนฝนซา ไม่ใช่การไล่ด้วยการปิดไฟและขู่จะปิดประตู
การดำเนินการของเจ้าหน้าที่: สำนักสิ่งแวดล้อม โดยส่วนสวนสาธารณะ 1 ขอเรียนว่าระบบไฟฟ้าส่องสว่างของสวนรมณีนาถ ในบริเวณสวนสาธารณะจะเป็นระบบอัตโนมัติซึ่งดำเนินการโดยการไฟฟ้านครหลวง(วัดเลียบ) ปกติไฟจะถูกปิดเวลา 21.00 น. แล้วจะเหลือไฟฟ้าส่องสว่างบางส่วนจนถึงเช้าวันรุ่งขึ้น ซึ่งสวนฯจะให้ประชาชนที่ติดค้างออกจากสวนได้จนถึง 21.30 น.   	สำหรับในกรณีที่ฝนตกเมื่อถึงเวลาปิดสวน แต่ผู้ใช้บริการยังไม่สามารถเดินทางกลับได้ เจ้าหน้าที่รักษาความปลอดภัยของสวน(อผศ.) จะเดินตรวจตราโดยรอบพื้นที่สวนซึ่งผู้ใช้บริการสามารถร้องขอความช่วยเหลือได้ หรือถ้าเจ้าหน้าที่ฯ อผศ.พบผู้ใช้บริการตกค้างอยู่ จะให้บริการช่วยเหลือตามขั้นตอนต่อไป
ความเห็นของผู้แจ้ง: ผมขอขอบคุณที่เจ้าหน้าที่รับฟังเสียง และดำเนินมาตรการเพื่อแก้ปัญหาประชาชนครับ
พื้นที่: แขวงสำราญราษฎร์ เขตพระนคร กรุงเทพมหานคร